**PRIJEDLOG**

Na temelju članka 26. stavka 1. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske, 32/20 i 145/24) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_\_\_\_sjednici, \_\_\_\_\_\_\_\_2025., donijela je

**ODLUKU**

**o izmjenama i dopunama Odluke**

**o određivanju djelatnosti koje se smatraju komunalnim djelatnostima**

**Članak 1.**

U Odluci o određivanju djelatnosti koje se smatraju komunalnim djelatnostima (Službeni glasnik Grada Zagreba 22/20, 40/23 i 4/25) u članku 2. točka 1. mijenja se i glasi:

„1. usluge kabelske kanalizacije;“.

Na kraju točke 3. točka se zamjenjuje točkom sa zarezom i dodaje se točka 4. koja glasi:

„4. usluge kremiranja i ukopa kućnih ljubimaca.“.

**Članak 2.**

U članku 3. stavak 1. mijenja se i glasi:

„Pod uslugama kabelske kanalizacije kao dijela elektroničke komunikacijske infrastrukture Grada Zagreba smatraju se usluge upravljanja i održavanja kabelske kanalizacije te pružanje usluga pristupa i zajedničkog korištenja kabelske kanalizacije.“.

Iza stavka 3. dodaje se stavak 4. koji glasi:

„Pod uslugama kremiranja i ukopa kućnih ljubimaca smatraju se usluge kremiranja i ukopa kućnih ljubimaca te usluge upravljanja i održavanja groblja i krematorija kućnih ljubimaca u vlasništvu Grada Zagreba.“.

**Članak 3.**

Ova odluka stupa na snagu prvog dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Joško Klisović**